stanford-oval/wikipedia huggingface dataset:
הפרש החשמלי
תקציר העלילה

נורמן "סאני" סטיל (רוברט רדפורד) הוכתר חמש פעמים כאלוף ארצות הברית ברודיאו אולם הוא החל לשתות ומצבו החמיר. קונצרן ענק חתם איתו חוזה למסע פרסום של דגני בוקר. הוא מופיע בכינוסים גדולים כשהוא רכוב על סוס כשעל בגדיו ורתמות הסוס יש מנורות שמאירות בחשיכה והוא נראה כפרש חשמלי. הקהל אוהב אותו אבל הוא מרגיש מנוצל ונשלט על ידי הקונצרן.
באחד הכינוסים במלון סיזר פאלאס בלאס וגאס מציגים לו סוס מרוץ ת'ורוברד בשם "כוכב עולה" ("Rising Star") ששווה 12 מיליון דולר. למקום מגיעה עיתונאית מרשת תקשורה בניו יורק בשם האלי מרטין (ג'יין פונדה) שמחפשת "סיפור" עסיסי. סאני נפגש שם עם אשתו בנפרד, שרלוטה (ולרי פרין), ומסכים לחתום בפניה על הסכם גירושים.
סאני בודק את הסוס ומגלה שהוזרקו לו תרופות הרגעה וסטרואידים שיאפשרו שישתתף בתצוגה החשמלית. הוא רואה בזה התעללות בסוס שיועד למרוצים ובמקום להשתתף בהופעה הוא מסתלק איתו. ברצונו לשחרר אותו לטבע. מנהל הקונצרן, האנט סירס (ג'ון סקסון), מנהל מבצע בקנה מידה גדול כדי לתפוס את סאני שגנב את הסוס היקר ויגרום להפסדים עצומים לקונצרן.
האלי מצליחה לגלות את מקומו של סאני בעזרת ידידו וונדל (וילי נלסון). היא מגיעה אליו ובשלב בראשון הוא דוחה אותה ואפילו סוטר לה אך אחר כך מתרצה ומסכים לעמוד לפני המצלמה ולשדר על ההתעללות בסוס שגרמה לו לברוח אתו. הדברים משודרים והאהדה בציבור לסאני גואה.
נערך נגדו מבצע חיפושים ענק בהשתתפות מכוניות ואופנועי משטרה ומסוקים. בשלב מסוים הוא מתגלה ומתחיל מרדף מותח כשמכוניות ואופנועי משטרה דולקים אחרי סאני וסוסו הדוהר ולבסוף הוא מצליח להשתחרר מהם. האלי נפגשת איתו שוב וחוואי שאוהד איתו (וילפורד ברימלי) מבריח אותם ואת הסוס במשאית גדולה וסגורה, דרך מחסומי משטרה.
סאני ממשיך בדרך כשהוא צועד והיא רכובה. מתפתח ביניהם רומן אהבה קצר. הוא מודיע לה שבכוונתו לשחרר את הסוס בנקודה מסוימת והיא מודיעה זאת לעמיתיה בטלוויזיה והם שולחים לשם צוות. אנשי הקונצרן מגיעים אתם ומחכים לסאני והסוס. דווקא בגלל הפרשה הזאת עלו רווחי הקונצרן.
סאני חזה זאת ומשחרר את הסוס במקום אחר היכן שמסתובבים שם סוסים פראיים כדי שיצטרף אליהם. הסוס דוהר בשמחה ומצטרף לבני מינו.
האלי נפרדת מסאני ומשדרת את הסיפור בטלוויזיה, ההאשמות עליה ועל סאני בוטלו וסאני ממשיך לבדו בדרכים.
צוות השחקנים

| שם השחקן/ית | שם הדמות | הערות |
| --- | --- | --- |
| רוברט רדפורד | סאני סטיל | רוכב רודיאו |
| ג'יין פונדה | האלי מרטין | עיתונאי |
| וילי נלסון | וונדל | ידיד של סאני |
| ולרי פרין | שרלוטה | גרושתו של סאני |
| ג'ון סקסון | האנט סירס | מנהל קונצרן דגני בוקר |
| וילפורד ברימלי |  | חקלאי |
קשקשאים

| קשקשאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
קבוצה:: דיאפסידה
על־סדרה:: לפידוזאוריה
סדרה:: קשקשאים
שם מדעי
 Squamata ‏אופל, 1811
תחום תפוצה


בעלי הקשְׂקשים (שם מדעי: Squamata), המוכרים יותר בשם קשקשאים, היא סדרה של זוחלים בעלי קשקשים מקבוצת לפידוזאוריה. הקשקשאים מונים כ-11,990 מינים, מהם מצויים 84 מינים בארץ ישראל.
בואה עצים אמזונית.
חרדון מזוקן ממין Pogona barbata
"עצם הרבועה" של הקשקשאים היא בעלת יכולת תנועה.
הקשקשאים כוללים את הנחשים והלטאות והם הקבוצה הגדולה ביותר של הזוחלים. בעבר גם הספנודון נמנה עם הקשקשאים, אך כיום [דרושה הבהרה] הוא משויך לסדרה משלו.
מיון > תת-סדרת לטאות (Sauria)

משפחת חרדוניים (Agamidae)
משפחת אין שם עברי (Alopoglossidae)
משפחת מטבעוניים (Amphisbaenidae)
משפחת קמטניים (Anguidae)
משפחת אנוליסיים (Anolidae)
משפחת אין שם עברי (Bipedidae)
משפחת בליניים (Blanidae)
משפחת קדדיים (Cadeidae)
משפחת קרפודטיליים (Carphodactylidae)
משפחת זיקיתיים (Chamaeleonidae)
משפחת קורדיליים (Cordylidae)
משפחת בסיליסקיים (Corytophanidae)
משפחת לטאות קולר (Crotaphytidae)
משפחת דיבמיים (Dibamidae)
משפחת דיפלודקטיליים (Diplodactylidae)
משפחת קמטני זכוכית (Diploglossidae)
משפחת אובלפריים (Eublepharidae)
משפחת שממיתיים (Gekkonidae)
משפחת גרוזאוריים (Gerrhosauridae)
משפחת לטאות ממושקפות (Gymnophthalmidae)
משפחת הלודרמיים (Helodermatidae)
משפחת הופלוצרטיים (Hoplocercidae)
משפחת איגואניים (Iguanidae)
משפחת לטאיים (Lacertidae)
משפחת לנתנוטיים (Lanthanotidae)
משפחת לטאות מסולסלות-זנב (Leiocephalidae)
משפחת לטאות דרווין (Leiosauridae)
משפחת ליולמיים (Liolaemidae)
משפחת איגואנות מדגסקר (Opluridae)
משפחת לטאות מקרינות (Phrynosomatidae)
משפחת פילודקטיליים (Phyllodactylidae)
משפחת פוליצרוטיים (Polychrotidae)
משפחת פיגופודיים (Pygopodidae)
משפחת אין שם עברי (Rhineuridae)
משפחת חומטיים (Scincidae)
משפחת סיניזאוריים (Shinisauridae)
משפחת ספארוקטיליים (Sphaerodactylidae)
משפחת טגואיים (Teiidae)
משפחת טרוגונופיים (Trogonophidae)
משפחת כוחיים (Varanidae)
משפחת לטאות לילה (Xantusiidae)
משפחת קסנוקזאוריים (Xenosauridae)
מיון > תת-סדרת נחשים (Serpentes)

משפחת נחשי נהרות (Acrochordidae)
משפחת אניליים (Aniliidae)
משפחת אנומלפיים (Anomalepididae)
משפחת אנומוכיליים (Anomochilidae)
משפחת צפעוניים (Atractaspididae)
משפחת חנקיים (Boidae)
משפחת אין שם עברי (Bolyeriidae)
משפחת זעמניים (Colubridae)
משפחת אין שם עברי (Cyclocoridae)
משפחת סילינדרופיים (Cylindrophiidae)
משפחת פתניים (Elapidae)
משפחת גרופיליים (Gerrhopilidae)
משפחת הומלופסיים (Homalopsidae)
משפחת למפרופידיים (Lamprophiidae)
משפחת נימוניים (Leptotyphlopidae)
משפחת לוקסוסמיים (Loxocemidae)
משפחת פריאטיניים (Pareidae)
משפחת אין שם עברי (Prosymnidae)
משפחת אין שם עברי (Psammophiidae)
משפחת אין שם עברי (Pseudaspididae)
משפחת אין שם עברי (Pseudoxyrhophiidae)
משפחת פיתוניים (Pythonidae)
משפחת טרופידופיים (Tropidophiidae)
משפחת נחשיליים (Typhlopidae)
משפחת אורופלטיים (Uropeltidae)
משפחת צפעיים (Viperidae)
משפחת קסנדוררמטיים (Xenodermidae)
משפחת קסנופלטיים (Xenopeltidae)
משפחת קסנופידידיים (Xenophidiidae)
משפחת קסנוטיפלופיים (Xenotyphlopidae)
גלריה

Anguis fragilis
זיקית נאמאקה
שממית יום אבקת זהב
פתן ים זיתני
בסיליסק ירוק
כוח עצים ירוק
הלודרמה מרירית
נחש שוטני ירוק
הערות שוליים

↑  THE REPTILE DATABASE, reptile-database.org
| --- | --- |
בקרת זהויות :  NLI: 987007529423405171  BnF: cb12258331v (data)  GND: 4209521-9  LCCN: sh85127082 
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
לייני וילסון

| --- | --- |

וילסון, 2020
 לידה:  19 במאי 1992 (בת 32) ארצות הברית בסקין (אנ'), לואיזיאנה, ארצות הברית
 שם לידה:  לייני דיני וילסון
 מוקד פעילות:  ארצות הברית 
 תקופת הפעילות:  מ-2011
 עיסוק:  זמרת-יוצרת
 סוגה:  קאנטרי
 שפה מועדפת:  אנגלית 
 כלי נגינה:  גיטרה
 חברת תקליטים:  קופיט ‏•‏‏ לון צ'יף ‏•‏‏ BBR
 פרסים והוקרה:  Country Music Association Award for Female Vocalist of the Year (2023)  Country Music Association Award for Female Vocalist of the Year (2022) 
 laineywilson.com
 פרופיל ב-IMDb
 
לייני דיני וילסון (באנגלית: Lainey Denay Wilson; נולדה ב-19 במאי 1992) היא זמרת-יוצרת קאנטרי אמריקאית.
ביוגרפיה

לייני דיני וילסון נולדה ב-19 במאי 1992 בבסקין, לואיזיאנה, עיירה קטנה של 250 איש בלבד. אביה, בריאן, היה חקלאי, ואמה, מישל, הייתה מורה בבית ספר. היא גדלה עם אחות, ג'אנה, ופיתחה עניין במוזיקה בגיל צעיר, בהשפעת אמני קאנטרי קלאסיים כמו באק אוונס וגלן קמפבל. בגיל תשע היא השתתפה בהופעה של הגרנד אול אופרי, מה שעורר את רצונה לעסוק במוזיקה. אביה של וילסון לימד אותה אקורדים בגיטרה, והיא החלה לכתוב שירים כשהייתה ילדה. בתיכון, היא צברה ניסיון על ידי התחפשות להאנה מונטנה באירועים שונים, כולל הופעות לילדים חולי סרטן.
לאחר התיכון, וילסון עברה לנאשוויל, טנסי, באוגוסט 2011. בתחילה, היא גרה במעונוע מחוץ לאולפן הקלטות, כשבעל האולפן סייע לה להתקיים. תקופה זו אופיינה בהופעות קטנות ופיתוח כישורי כתיבת השירים שלה. אלבומה הראשון, Lainey Wilson, יצא ב-2014 בחברת התקליטים קיופיט, ואחריו יצא אלבומה שני, Tougher, ב-2016 בחברת התקליטים לון צ'יף. הפרויקטים הללו זכו להאזנות והשמעות והובילו לחתימה על הסכם הוצאה לאור עם סוני/ATV ב-2018 ועל הסכם ניהול באותה שנה.
הקריירה של וילסון קיבלה תפנית משמעותית ב-2018 כאשר חתמה ב-BBR מיוזיק גרופ. המיני אלבום השלישי שלה, Redneck Hollywood, שיצא ב-2019, סימן את הופעת הבכורה שלה בחברת תקליטים גדולה. המיני-אלבום זכה לביקורות חיוביות, כשכתיבת השירים שלה וההפקה של ג'יי ג'ויס זכו לשבחים מיוחדים. החשיפה שלה גדלה עם הכללתה במחזור "Listen Up" לשנת 2019 של רשת CMT האמריקאית וסיבוב ההופעות "2019 CMT Next Women of Country". השירים שלה הופיעו גם בתוכנית הטלוויזיה "ילוסטון". סינגל הפריצה שלה, "Things a Man Oughta Know", מהמיני-אלבום, הגיע בסופו של דבר לראש מצעד שירי הקאנטרי האמריקאי. ב-2021, וילסון הוציאה את Sayin' What I'm Thinkin', אלבום חברת התקליטים הגדול הראשון שלה, ואחריו את Bell Bottom Country. ב-2022.
אלבומה החמישי, Whirlwind, צפוי לצאת לאור ב-23 באוגוסט 2024.
סגנון והשפעה

וילסון מוכרת בזכות מוזיקת הקאנטרי העכשווי שלה, אאוטלאו קאנטרי וקאנטרי פופ. המוזיקה שלה משקפת לעיתים קרובות את הילדות הקשה והנוגעת ללב שלה. כישורי הכתיבה והיכולת שלה להתחבר לקהל הפכו אותה לדמות בולטת במוזיקת קאנטרי מודרנית.
דיסקוגרפיה > אלבומי אולפן

2014: Lainey Wilson
2016: Tougher
2021: Sayin' What I'm Thinkin'
2022: Bell Bottom Country
2024: Whirlwind
דיסקוגרפיה > מיני-אלבומים

2006: Country Girls Rule
2018: Lainey Wilson
2019: Redneck Hollywood
דיסקוגרפיה > סינגלים

2015: "Tougher"
2018: "Workin' Overtime"
2018: "High on Somethin'"
2019: "Dirty Looks"
2020: "Things a Man Oughta Know"
2022: "Heart Like a Truck"
2023: "Watermelon Moonshine"
2023: "Wildflowers and Wild Horses"
דיסקוגרפיה > סינגלים > שיתופי פעולה

2021: "Mama Ain't Jesus" (עם ג'ורדן רו)
2021: "Never Say Never" (עם קול סווינדל)
2022: "Wait in the Truck" (עם הארדי)
2023: "Save Me" (עם ג'לי רול)
פילמוגרפיה

| שם | שנה | דמות | הערות | סימוכין |
| --- | --- | --- | --- | --- |
| "ילוסטון" | 2022 | אבי | עונה 5 |  |
פרסים ומועמדויות

| שנה | ארגון | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס גראמי | ביצוע הקאנטרי הטוב ביותר של צמד/להקה | "Save Me" | מועמדות |  |
| 2024 | פרס גראמי | אלבום הקאנטרי הטוב ביותר | Bell Bottom Country | זכייה |  |
| 2024 | פרס בחירת הקהל | זמרת השנה | לייני וילסון | מועמדות |  |
| 2024 | פרס בחירת הקהל | זמרת הקאנטרי של השנה | לייני וילסון | זכייה |  |
| 2024 | פרס המוזיקה של iHeartRadio | אמן הקאנטרי של השנה | לייני וילסון | מועמדות |  |
| 2024 | פרס המוזיקה של iHeartRadio | שיר הקאנטרי של השנה | "Heart Like a Truck" | זכייה |  |
| 2024 | פרס המוזיקה של CMT | קליפ השנה – אישה | "Watermelon Moonshine" | זכייה |  |
| 2024 | פרס המוזיקה של CMT | קליפ שיתוף הפעולה של השנה | "More Than Friends" (לוקאס נלסון ופרומיס אוף דה ריל בהשתתפות לייני וילסון) | מועמדות |  |
| 2024 | פרס האקדמיה למוזיקת קאנטרי | בדרן השנה | לייני וילסון | זכייה |  |
| 2024 | פרס האקדמיה למוזיקת קאנטרי | זמרת השנה | לייני וילסון | זכייה |  |
| 2024 | פרס האקדמיה למוזיקת קאנטרי | שיר השנה | "Heart Like a Truck" | מועמדות |  |
| 2024 | פרס האקדמיה למוזיקת קאנטרי | אירוע המוזיקה של השנה | "Save Me" (עם ג'לי רול) | זכייה |  |
| 2024 | פרס איגוד מוזיקת הקאנטרי | בדרן השנה | לייני וילסון | מועמדות |  |
| 2024 | פרס איגוד מוזיקת הקאנטרי | זמרת השנה | לייני וילסון | זכייה |  |
| 2024 | פרס איגוד מוזיקת הקאנטרי | סינגל השנה | "Watermelon Moonshine" | מועמדות |  |
| 2024 | פרס איגוד מוזיקת הקאנטרי | קליפ השנה | "Wildflowers and Wild Horses" | זכייה |  |
| 2024 | פרס המוזיקה במדיה של הוליווד | שיר מקורי – סרט עלילתי | "Out of Oklahoma" ("טוויסטרס") | מועמדות |  |
| 2024 | פרס המוזיקה במדיה של הוליווד | קליפ מוזיקה | "Out of Oklahoma" ("טוויסטרס") | זכייה |  |
| 2024 | פרס המוזיקה של בילבורד | זמרת קאנטרי מובילה | לייני וילסון | מועמדות |  |
| 2025 | פרס גראמי | אלבום הקאנטרי הטוב ביותר | Whirlwind | מועמדות |  |
הסינדרום הסיני

| --- | --- |
פוסטר התקליטור של הסינדרום הסיני
פוסטר התקליטור של הסינדרום הסיני
 בימוי:  ג'יימס ברידג'ס 
 הופק בידי:  מייקל דאגלס 
 תסריט:  ג'יימס ברידג'ס, מייק גריי, ט.ס. קוק 
 עריכה:  ג'ק מארי
 שחקנים ראשיים:  ג'ין פונדה ג'ק למון מייקל דאגלס
 מוזיקה:  סטפן בישופ 
 צילום:  ג'יימס קרייב 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  16 במרץ 1979
 משך הקרנה:  117 דק' 
 שפת הסרט:  אנגלית 
 סוגה:  סרט אסונות, סרט דרמה, סרט מדע בדיוני, סרט פעולה 
 מקום התרחשות:  קליפורניה 
 תקציב:  5,900,000‏$
 הכנסות:  51,000,000‏$
 הכנסות באתר מוג'ו:   chinasyndrome
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
הסינדרום הסיני (באנגלית: The China Syndrome) הוא סרט דרמת מתח אמריקאי משנת 1979 בבימויו של ג'ון ברידג'ס עם ג'יין פונדה, ג'ק למון ומייקל דאגלס בתפקידים הראשיים, דאגלס גם הפיק את הסרט.
העלילה עוסקת בשאלת הבטיחות של תחנות כוח גרעיניות. שדרנית וצלם טלוויזיה מגלים בעיות בטיחות קשות בכור גרעיני המוסתרות ומטוייחות על ידי הנהלת הכור.
הסרט יצא לאקרנים ב-16 במרץ 1979 ו-12 יום לאחר מכן אירעה תאונת אי שלושת המילין. עובדה היסטורית זו גרמה להצלחת הסרט ולהפיכתו לשובר קופות.
הסרט היה מועמד לארבעה פרסי אוסקר: השחקן הטוב ביותר (ג'ק למון), השחקנית הטובה ביותר (ג'יין פונדה), התסריט והעיצוב האמנותי הטוב ביותר.
ג'ק למון זכה בפרס באפט"א לשחקן הטוב ביותר בתפקיד ראשי ובפסטיבל הקולנוע בקאן. ג'יין פונדה זכתה בפרס באפט"א לשחקנית הטובה ביותר בתפקיד ראשי.
"הסינדרום הסיני" הוא מונח דמיוני למצב שבו תותך ליבת כור גרעיני וכל החומר הרדיואקטיבי יחדור את קליפת כדור הארץ ויגיע עד לסין מהצד השני. המונח הזה הוא מטפורי היות שארצות הברית וסין אינן נקודות אנטיפודיות ושום חומר לא יכול לחדור את כל קליפת כדור הארץ. אחד המומחים בעלילת הסרט אומר כי החומר לא יגיע לסין אלא יפגוש במי תהום ותיווצר התפוצצות גדולה שתשלח ענן רדיואקטיבי שיוכל לזהם שטח כמו כל מדינת פנסילבניה. בעקבות הצלחת הסרט התלוננו מדעני גרעין כי הוא זרע פאניקה מיותרת נגד הפקת חשמל באמצעות אנרגיה גרעינית, שהיא למעשה בטוחה ונקיה יותר מסוגים אחרים של אנרגיה.
תקציר העלילה

קימברלי וולס (ג'יין פונדה) היא שדרנית טלוויזיה בערוץ 3 בקליפורניה. היא משדרת בעיקר אירועים מבדרים למשפחה כמו "מברק מזמר" או ביקור בגן חיות. היא רוצה לשדר אירועים יותר משמעותיים אך נבלמת.
יום אחד היא מקבלת הזמנה לצלם בתוך הכור הגרעיני בוונטאנה (שם פיקטיבי) ליד לוס אנג'לס. החברה המפעילה את הכור הגישה בקשה לכור נוסף וזקוקה ליחסי ציבור להדגים את בטיחות הכורים.
לקימברלי מצטרפים הצלם ריצ'רד אדמס (מייקל דאגלס) והמקליט הקטור סאלאס (דניאל ואלדז). הם עומדים ביציע המבקרים וצופים על חדר הפיקוח על הכור ומצלמים את הצוות שבראשו המפקח ג'ק גודל (ג'ק למון). לפתע הם מרגישים זעזוע ורואים שאנשי הבקרה בראשות גודל מתרוצצים בחרדה ממקום למקום. מנהל יחסי הציבור מבקש מריצ'רד להפסיק לצלם אבל הוא ממשיך בחשאי. מסתבר שהייתה תקלה במערכת השסתומים, הטמפרטורה עלתה והשעונים זייפו. לבסוף מתגברים על התקלה אך מפסיקים זמנית את פעולת הכור.
קימברלי וריצ'רד מביאים את הקלטת לתחנת הטלוויזיה אבל המנהל החושש מתביעת דיבה אוסר את השידור ומחביא את הקלטת בכספת. צ'ארלס גונב את הקלטת ומראה אותה למומחה שאומר שהכור הוא בסכנה של "הסינדרום הסיני".
בינתיים מגלה גודל המודאג מהרעידות בכור כי תצלומי הרדיוגרפיה ממספר שנים של הריתוכים בכור הם זהים וכי בעצם לא בוצעו צילומים חדשים. הוא מראה את העדות למנהלים ומתריע כי הם יוצגו לוועדה.
קימברלי וריצ'רד נמצאים במקום בו נערכת חקירה של ועדת הפיקוח הגרעיני האמורה לאשר בניית כור נוסף של אותה חברה, הם מתקשרים לגודל ומשכנעים אותו להעביר להם את הצילומים המזויפים של הכור. גודל מוסר את הצילומים להקטור אך בריוני החברה רודפים אחרי מכוניתו של הקטור וגורמים להתהפכותה ולפציעתו הקשה ומסלקים ממכוניתו את העדות המרשיעה.
גודל מחליט לנסוע להעיד במקום החקירה. הוא שם לב למכונית שעוקבת אחריו ומחליט במקום זה להגיע במהירות לכור בוונטאנה שם לא יוכלו רודפיו להיכנס.
גודל מכריח את העובדים באיומי אקדח לעזוב את חדר הבקרה ונועל אותו. הוא מעביר דרישה להנהלה להביא את קימברלי וצוותה למקום כדי שיוכל לדבר בשידור ישיר לטלוויזיה.
קימברלי מוכנסת לחדר הבקרה וגודל מתחיל בשידור לטלוויזיה אבל הוא נשמע מבולבל ומתקשה בדיבור. באותו זמן מוזעקים אנשי קומנדו לכור ועובדי הכור מצליחים לרתך את המנעול של הדלת. אנשי הקומנדו פורצים, פותחים באש והורגים את גודל.
הנהלת הכור מודיעה שגודל מעורער בנפשו ואין לשים לב לדבריו אולם קימברלי מודיעה שהוא היה אדם מצפוני ובריא בנפשו. היא מעלה לשידור את טד ספינלר (וילפורד ברימלי), עמיתו לעבודה של גודל, המעיד כי גודל היה אדם ישר ושפוי. באותו רגע נקטע השידור במכוון ועובר לפרסומות.
הערות שוליים

1 2  אורי קליין, חרדה ואסון ותיבת פנדורה, דבר, 31 באוגוסט 1979
↑  אברהם פלג, "הסינדרום הסיני" לא היה ולא נברא ורק זורע פחד מאנרגיה גרעינית, מעריב, 9 במרץ 1980
אצטדיון סנטיאגו ברנבאו

| --- | --- |

 על שם:  סנטיאגו ברנבאו 
 שמות קודמים:  אצטדיון ריאל מדריד (1947–1955)
 כתובת:  שדרת קסטיאנה
 מיקום:  ספרד מדריד, קהילת מדריד, ספרד
 קואורדינטות:  40°27′11″N 3°41′18″W﻿ / ﻿40.45306°N 3.68835°W﻿ / 40.45306; -3.68835﻿ (The Santiago Bernabeu Stadium)
 תקופת הפעילות:  14 בדצמבר 1947 – הווה (77 שנים)
 שופץ:  1982, 2001, 2018, מ-2019
 הורחב:  1953, 1992, 1994, 2011
 עלות הבנייה:  288,342,653 פסטות (1,732,943 אירו)
 בעלים:  ריאל מדריד
 מפעיל:  ריאל מדריד
 משטח:  דשא
 אדריכל:  Manuel Muñoz Monasterio   Luis Alemany Soler   Antonio Lamela (הרחבה)
 קבוצות:  ריאל מדריד
 מושבים:  100,000 (1947–1952)   125,000 (1952–1978)   90,000 (1978–1994)   110,000 (1994–1999)   81,044 (1999–2024)   78,297 (2024–)
 ממדי משטח:  אורך: 105 מ'   רוחב: 68 מ'
 www.realmadrid.com
  מפת מיקום  מפה מפורטת   (למפת מדריד מוגדלת) אצטדיון סנטיאגו ברנבאו (למפת מדריד רגילה) אצטדיון סנטיאגו ברנבאו   he tabBackground:;tabBorder:#aaa;defaultTab:0;
 
אצטדיון סנטיאגו ברנבאו (בספרדית: Estadio Santiago Bernabéu) הוא אצטדיון כדורגל במדריד, המשמש משנת 1947 כמגרשה הביתי של קבוצת הכדורגל ריאל מדריד. תכולת האצטדיון הנוכחית עומדת על 78,297 מקומות ישיבה, והוא האצטדיון השני בגודלו בספרד, והשמיני בגודלו באירופה כולה.
סנטיאגו ברנבאו הוא אחד מאצטדיוני הכדורגל המפורסמים והיוקרתיים בעולם, אשר אירח את גמר ליגת האלופות ארבע פעמים, ב-1957, 1969, 1980 ו-2010. הגמרים של יורו 1964 ומונדיאל 1982, התקיימו אף הם בברנבאו, מה שהופך אותו לאצטדיון הראשון באירופה שאירח גם את גמר אליפות אירופה וגם את גמר אליפות העולם. באורח יוצא דופן אירח האצטדיון את גמר גביע ליברטדורס 2018, בפעם היחידה בהיסטוריה שהסופר קלאסיקו הארגנטינאי התקיים במסגרת גמר טורניר יבשתי. כמו כן, הברנבאו אירח 35 פעמים את גמר גביע המלך הספרדי, יותר מכל אצטדיון אחר בספרד.
היסטוריה

האצטדיון נחנך בדצמבר 1947, ונקרא במקור "אצטדיון נואבו צ'מרטין", אך בינואר 1955 אימצה ריאל מדריד את השם הנוכחי על שמו של סנטיאגו ברנבאו, שהיה שחקן ריאל מדריד, גורם מרכזי בהצלחתה ולימים הפך לנשיא המועדון. במשחק הראשון שנערך באצטדיון התמודדה ריאל מדריד מול קבוצת בלננשש מפורטוגל.
קיבולת האצטדיון שונתה מספר פעמים, כשהשיא היה 125,000 מקומות ישיבה, אחרי הרחבת האצטדיון ב-1953. מאז הצטמצמה קיבולת האצטדיון מספר פעמים, לאחר שאופ"א אסרה על קיום משחקים במפעלי הארגון באצטדיונים בעלי יציעי עמידה. בשנת 1998 בוטלו יציעי העמידה האחרונים באצטדיון, והפכו ליציעי ישיבה, לאחר שהותקנו בהם מושבים. בשנת 2005 גדלה תכולת האצטדיון ב-6,000 מקומות ישיבה, וכעת הוא יכול להכיל 81,044 צופים.
באצטדיון מספר סוגים של יציעי כבוד. חלקם פרוסים בטבעת מסביב למגרש, חלקם בפינות האצטדיון, וחלקם במרכז היציע המרכזי. כמו כן, האצטדיון כולל בתוכו את המוזיאון הרשמי של המועדון.
באפריל 2018 נודע שהאצטדיון ישופץ שוב. יתווסף גג, שיהיה ניתן לסגור מעל המגרש, תכולת המושבים תרד ל-78,000 וייהרסו 2 מבנים מהיציע המערבי. עלות השיפוץ מוערכת ב-400 מיליון יורו ותבוצע על ידי משרד האדריכלים הגרמני GMP.
כמו כן, משוחק באצטדיון מדי שנה לפני תחילת העונה הסדירה טורניר הידידות גביע הברנבאו.
בקיץ 2019 החלו העבודות לשיפוץ אצטדיון סנטיאגו ברנבאו, והן נמשכו  כשלוש שנים וחצי (עד 2022). עונת 2019/2020 הושבתה בחודש מרץ 2020 בעקבות מגפת הקורונה, וריאל מדריד החליטה לנצל את המצב והאיצה את עבודות השיפוץ בצורה משמעותית. משחקי הליגה חזרו לסדרם בחודש יוני. בעקבות האצת עבודות השיפוץ, שיחקה הקבוצה במהלך עונת 2020/2021 באצטדיון אלפרדו די סטפנו, אשר ממוקם במתחם האימונים של המועדון.
הערות שוליים

1 2  "Official Bidbook FIFA World Cup 2030, עמודים: 87, 148
↑  First-hand testimonies
| מדריד  |
| --- | --- | --- |
| כיכרות מרכזיות | פוארטה דל סול • פלאסה מאיור • פלאסה דה סיבלס • פלאסה דה קולון • פלאסה דה אספניה • פלאסה דה קסטייה • פלאסה דה לה ויה • פלאסה דה סנטה אנה |  |
| רחובות חשובים | גראן ויה • שדרת פראדו • שדרת רקולטוס • שדרת קסטיאנה |  |
| אנדרטות ומונומנטים | שער אלקלה • שער הניצחון • שער טולדו • שער סן ויסנטה • אובליסק קאחה |  |
| מבנים ואתרים בעלי חשיבות | הארמון המלכותי • ארמון סיבלס • התיאטרון המלכותי • קתדרלת אלמודנה • פארק בואן רטירו • מקדש דבוד • שער אירופה • AZCA • CTBA • אל רסטרו • נואבוס מיניסטריוס |  |
| מוזיאונים | מוזיאון הפראדו • מוזיאון תיסן בורנמיסה • מוזיאון ריינה סופיה |  |
| תחבורה | נמל התעופה מדריד-בראחס • הרכבת התחתית • הרכבת הפרברית • הרכבת הקלה • תחנת אטוצ'ה • תחנת צ'מרטין • תחנת פרינסיפה פיו |  |
| ספורט | ריאל מדריד • אתלטיקו מדריד • אצטדיון סנטיאגו ברנבאו • פלאסיו ויסטלגרה • קאחה מחיקה • אצטדיון ויסנטה קלדרון • אצטדיון מטרופוליטנו • ארמון הספורט • לס ונטאס |  |
| --- | --- |
בקרת זהויות :  BNE: XX5758462  MusicBrainz: 83af92b0-26a4-46b5-bb40-d230be1bc265  VIAF: 1610152865769904940000   WorldCat (עם VIAF): 1610152865769904940000 
אצטדיון סנטיאגו ברנבאו
הצדעה צופית

חניכת צופים מאוקראינה מצדיעה הצדעה צופית
ההצדעה הצופית משמשת חברים בתנועת הצופים ברחבי העולם כאשר מברכים צופים אחרים ובטקסים. ברוב המצבים ההצדעה נעשית ביד ימין, כף היד כלפי חוץ, האגודל אוחז באצבע הקטנה ועם קצות האצבעות בגובה מצח הראש. יש כמה וריאציות של ההצדעה בין ארגוני הצופים הלאומיים וגם בתוך השכבות הגילאיות השונות.
"חצי הצדעה", המכונה סימן הצופים, משמשת גם במצבים מסוימים. היד עדיין מוחזקת בכף היד ופונה כלפי חוץ, והאגודל אוחז באצבע הקטנה, אך היד מוחזקת בכתף במקום זאת. ארגונים אחרים עם קשר היסטורי לצופים משתמשים גם בזה.
משמעות שלוש האצבעות

בספרו, "צופיות לבני הנעורים", בחר רוברט באדן-פאוול בהצדעת שלוש האצבעות לצופים כדי לייצג את שלושת ההיבטים של ההבטחה הצופית:
כבוד לאל ולמדינה
עזרה לאחרים
ציות למידות הצופה
משמעות שלוש האצבעות > הצדעה של שתי האצבעות לחניכים הצעירים

החניכים הצעירים (בישראל: שכבת העופרים) יכולים להשתמש בהצדעה של שתי אצבעות, תלוי בארגון הצופים הלאומי אליו הם שייכים. הדבר נעשה כדי לייצג את שני הכללים בחוק המקורי של הצופים הצעירים. ההצדעה מבוצעת ביד ימין.
בספרו The Wolf Cub's Handbook כתב באדן-פאוול: "מדוע שתי אצבעות? ובכן, אתה יודע איך נראה ראש של זאב עם שתי אוזניים דחוסות. הוא משמש כתג של גורי הזאבים (Wolf Cub). שתי האצבעות שלך בהצדעה הן שתי אוזניו של הזאב."
הצדעה או סימן?

במקור, באדן-פאוול התכוון שהצופים יצדיעו זה לזה בברכה כשיראו זה את זה לראשונה באמצעות "הסימן הסודי", או הצדעה למחצה. זה היה ללא קשר אם הצופים הכירו זה את זה או לא. מדריכים ובעלי תפקידים בכירים יותר, היו אמורים להצדיע במועל יד.
היה צורך בהצדעה מלאה גם בהנפת דגל בריטניה, בנגינת ההמנון הלאומי או בהלוויות.
ישראל

למשמעות ההצדעה הצופית בישראל ישנן מספר גרסאות ובהן:
הצופה מגן על החלש ללא הבדלי דת, גזע ומין.
להזכיר לצופה את ההבטחה: למלא חובתי... לעזור לזולת... לקיים את חוקת...
קנדה

בצופי קנדה ההצדעה ניתנת במאונך, כף היד החוצה בדומה להצדעה של הצבא הבריטי, למעט אם ההצדעה היא בצופי הים שם ההצדעה עם כף היד פנימה בזווית למטה (באופן מסורתי, כדי להסתיר את 'הידיים המלוכלכות' שלך מקברניט הספינה). הצופים הצעירים בקנדה משתמשים בגרסה של שתי האצבעות כאשר האצבעות כפופות קדימה ויוצרות "שיניים". כאשר הם עוברים דרגה, חלק מהטקס כולל לפעמים צופה שמיישר את האצבעות כדי לעבור מדרגת בונה לדרגת גור זאב.[דרוש מקור]
שווייץ

הצדעה למחצה משמשת את צופי שווייץ כאשר לוחצים ידיים (משמאל) עם צופים או מדריכים לקראת ברכה או פרידה.
משמעות נוספת של האגודל אוחז באצבע הקטנה כמוסבר בשווייץ: הגדול והחזק מגן על החלשים והקטנים.
בריטניה

ארגון הצופים של בריטניה משתמש בהצדעת שלוש אצבעות לכל שכבות הגיל, כולל צופי הקאב. הצדעת הקאב עם שתי האצבעות ננטשה על ידי הצופים הבריטים בעקבות המלצת דו"ח מפלגת הקידום בשנת 1966, כי "צריכה להיות הצדעה אחת בלבד לכל התנועה". סימן הצופים משמש בעת ביצוע או אישור מחודש של ההבטחה הצופית.
ארצות הברית > Boy Scouts of America

בתנועת הצופים בארצות הברית החניכים הצעירים משתמשים בסימן הצופים של שתי האצבעות ומצדיעים - הסימן מוצג עם האצבעות זו מזו כדי לייצג את אוזני הזאב. צופים וצופי ים משתמשים בשלוש האצבעות בהצדעה שלהם. סימן הצופים מתבצע כאשר הזרוע העליונה מקבילה לקרקע ואנך האמה, ויוצרת זווית ישרה במרפק. סימן הצופים משמש כאשר מדקלמים כל אחד מהאידיאלים של ה- BSA כמו מידות הצופה. זה משמש גם כדי לזכות בתשומת לב הקבוצה.
ההצדעה ניתנת בסגנון אמריקאי עם כף היד פנימה ומשמשת רק כדי להצדיע לדגל ארצות הברית. פרוטוקול BSA המוקדם דרש מהצופים להצדיע זה לזה, אך זה הופסק בשנת 1972.[דרוש מקור]
ארצות הברית > Girl Scouts of the USA

כחברות ב- WAGGGS, הצופות הבנות של ארצות הברית משתמשות בסימן שלוש אצבעות בגובה הכתפיים. שלוש האצבעות מייצגות את אמונותיו הרוחניות של האדם עצמו, אנשים אחרים ואת חוקת הצופות. זה שונה מגרסת 1913 שבה האצבע הראשונה ייצגה את אלוהים ואת המדינה.
ברחבי העולם

כל חברי אגודת המדריכות והצופות העולמית חולקים את שלוש האצבעות, כאשר כף היד פונה כלפי מעלה כשהיא מוחזקת בגובה הכתפיים, המרפק לצד והאגודל אוחז באצבע הקטנה. זה משמש במספר רב של סיטואציות של כבוד, כולל בעת ביצוע ההבטחה הצופית, קבלת אותות, כיבוד הדגל, כיבוד המתים ופגישה עם צופות וצופים אחרים. במקרה האחרון, ניתן להשתמש בו יחד עם לחיצת היד השמאלית.[דרוש מקור]